text: De læser og læser
  23 februar 2010 kl. 16.48
  Kvartfinalerne i DM i oplæsning 2010 er i fuld gang rundt omkring i landet.
  Skolebørn rundt omkring i Danmark er gået i træningslokalerne for at øve sig på oplæsning. De har selv valgt bogen, og nu skal de blive
  rigtig gode til at få ordene, stemningen og handlingen formidlet videre ved at læse teksten op.
  Den indledende runde ? kvartfinalen er i gang i de 46 tilmeldte kommuner. I Esbjerg blev den lokale konkurrence afholdt på Hovedbiblioteket. 
  Her læste elever fra 6. klasse på følgende skoler "mod" hinanden: 
  Bryndum skole, Guldagerskole, Rørkjær skole, Tjæreborg skole, Vestervangsskolen og Vittenbergskolen.
  
  Det skal være sejt at læse
  ?DM i oplæsning? er børnebibliotekernes bud på et koncept, der kan gøre det sejt og sjovt at være god til at læse op. Ved at skabe et
  koncept, der spiller på elementer, de kender fra populære TV-shows som MGP og ?Stjerne for en aften?. Landets børnebiblioteker vil gerne være med til at skabe prestige omkring det at være god til at læse og læse op.
   
  Konkurrencen er et projekt støttet af Kulturministeriet, Undervisningsministeriet og Indenrigs- og Socialministeriet og er en del af den nationale Læselystkampagne.
  